अमेरिकन इंडियन

नेटिव अमेरिकन ओन लोगन क कहा जात है जऊन अमेरिका के पच्छिमी गोलार्ध के असली निवासी रहेन। आजकल ई सब्द ज़्यादातर उही समूह खातिर बोला जात है जऊनन का मूल इलाका आज के कनाडा अउर संयुक्त राज्य अमेरिका रहे।

यूरोपियन लोगन के आवे से पहिले (कोलंबस से पहिले), ई लोग आग के इस्तेमाल अउर आग जलावे के औज़ार जानत रहेन। कुत्ता पालत रहेन। पत्थर के कई किसिम के औज़ार, भाला फेंके वाला यंत्र (अटलैटल), हारपून, धनुष-बान, रस्सी, जाल, टोकरी, अउर कहीं-कहीं माटी के बरतन बनावत रहेन। कई समूह सिकार अउर जंगल पर निर्भर रहेन, त कई खेती-किसानी करत रहेन।

ई लोग कई फसल अउर जानवर पालत रहेन—जइसे मक्का, सेम, कद्दू, आलू जइसे कंद, टर्की, लामा अउर अल्पाका। ई सब साधनन से छोट-छोट गाँव से लेके बड़े-बड़े शहर बसेन, जइसे काहोकिया (करीब 10–20 हज़ार लोग) अउर टिओतिहुआकान (लगभग 1–2 लाख लोग)।

16वीं सदी के शुरुआत में, जब यूरोपियन लोग अमेरिका पर क़ब्ज़ा करे लगेन, तब नेटिव लोग पूरा महाद्वीप में बसत रहेन। बाद में बीमारी, लड़ाई अउर गुलामी से इनकी आबादी बहुत घट गई। फिर भी ई लोग पढ़ाई, ज़मीन, धर्म, क़ानून अउर अपनी परंपरा बचावे खातिर संघर्ष करत रहेन, अउर आजो कई जगह आपन अधिकार अउर पहचान वापस पावत हैं।

इतिहास में नेटिव अमेरिकन लोगन का दू बड़े समूह में बाँटा गया—अमेरिकन इंडियन (अब पुरान शब्द माना जात है) अउर आर्कटिक के लोग। अमेरिकन इंडियनन का इलाका के हिसाब से भी बाँटा जात है—उत्तर अमेरिका (संयुक्त राज्य अउर कनाडा), मध्य अमेरिका (मेक्सिको अउर मध्य अमेरिका), अउर दक्षिण अमेरिका।https://www.britannica.com/topic/Native-American
सन्दर्भ